زاوية

الزاوية ولّا لقنيتة ف لهندسة دلماط (ب ) هي واحد شكل تسطاري، كينتج على لملاقية ديال جوج شعاعات ف نقطة، و كيتسماو هاد الشعاعات ضلوع ديال الزاوية، و النقطة لي كيتلاقاو فيها كتسما راس د زاوية.

 تاريخ 
عرّف لعالم ليوناني إقليدس الزاوية ف المستوى بلي هي لميل ديال شي مستقيم واحد على واحد أخور، بحيت يكونو هاد زوج مستقيمات كيتلاقاو ف نقطة و ميكونوش متوازيين.
تصغير|30x30بك|الترميز ديال زاوية.

 لعبار دالزاوية 
يسار|تصغير|الزاوية θ هي ناتج ديال لقسيم د s على r.
على قبل لعبار ديال شي زاوية θ، كنرسمو قوس كيتمركز ف الراس د الزاوية ب لواسطة ديال لبركار. و كنشدو طول د لقوس s وكنقسموه على نص القطر r و كنضربوه ف لعامل ديال التكبير k. و كنعتمدو على لعبرة لي عندنا، و هادشي كيعطينا هاد لعلاقة:



 عبرات د الزوايا 
باش نعبرو شي زاوية، كنعبرو طول د لقوس ديال الدوايرة لي لمركز ديالها هو نقطة ديال تقاطع ديال جوج ضلوع ديالها لي محصور بين جوج ضلوع ديال الزاوية، و كنقسمو هادشي على لمحيط ديال دوايرة. هداك الناتج إيلا ضربناه فنسبة 2 كيكون لقياس ديال زاوية ب لقياس الدائري. و إيلا بغينا نحسبو لقياس ديال زاوية ب الدرجات، كنضربو هداك الناتج ف نمرة 360. و كنعتو على درجة برمز ديال دوايرة صغيورة كترسم فلفوق ديال لقياس د زاوية كيما ف 360°.
تصغير|رسمة ديال زاوية لعبار ديالها 45 درجة.

 الدرجة، و هي 1/360 من الزاوية ديال شي دوايرة كاملة.
 الدقيقة، و كتعادل 1/60 من الدرجة.
 الثانية، و كتعادل 1/60 من الدقيقة.
 الراديان، بحيت كيتعتابر لقياس ديال زاوية د شي دوايرة كاملة 2π راديان. ومنو، فراه 1 راديان كيعادل 57.2958 درجة.
 زاوية واقفة، وهي كتعادل 90 درجة ولا π/2 راديان.

 نواع ديال الزاويات 

 على حساب قياساتها 
لاإطار|142x142بكلاإطار|170x170بكلاإطار|134x134بكلاإطار|190x190بكلاإطارلاإطار|145x145بكزاوية خاويةزاوية حادَّةزاوية واقفةزاوية واسعةزاوية مسڭدةزاوية منعاكسة

 على حسب علاقاتها 
تصغير|134x134بك|جوج زاويات متتامينتصغير|241x241بك|جوج زاويات متكاملين

 لي جاية من تقاطع 

 زاوية واقفة: إيلا قسمنا الزاوية لمسڭدة 180 على زوج د لأقسام متساويين، فراه كول قسم منهم غيولي زاوية واقفة، و لعبار ديالها غيكون 90 درجة.
 زاوية حادة: هي الزاوية لي عبارها قل من 90 درجة.
 زاوية واسعة: هي الزاوية لي عبارها كبر من 90 درجة وصغر من 180 درجة.
 زاوية مسڭدة: هي زاوية لي ضلوعا بزوج ديالها، مقادين بزوج تقادة وحدة، و ف زوج تجاهات مختالفة 180 درجة.
 زاوية منعادمة: هي الزاوية لي عبارها 0 درجة.
 جوج زاويات متساويين: هوما زوج د زاويات عندهم عبار متساوي.
 زاويات كيتشاركو ب راس: هوما زوج زاويات كيتشاركو فنفس الراس و الضلوع.
 زاويات متتامين: هوما زوج زاويات لي لمجموع د عبارهم هو 90 درجة.
 زاويات متكاملين: هوما زوج زاويات لي لمجموع د عبارهم 180 درجة.
 جوج زاويات متجاورتين: هوما زوج زاويات كيتشاركو فنفس الضلع.
 الزاويات لمتبادلين ب الراس: وهي عبارة على زوج د زاويات كيتشكلو إيلا كان شي زوج مستقيمات متوازيين و عندهم شي قاطع (ماشي معامد)، دكشي باش كنقولو بلي جميع زاويات لي كتواجد فالداخل هي زاويات داخلية. أما لي على برا فهي زاويات برانية. و كنقولو على شي زاويات بلي هما متبادلين داخليا و برانيا فاش كيكونو متقابلين و متقايسين. أما الزاويات لمتناظرات (لمتماثلات) فهما الزاويات لي واقعين على نفس جهة من لقاطع، و وحدة فيهم كتكون مابين زوج مستقيمات لمتوازيين (لداخل) و لوخرة على برا. و كنلقاو الزاويات لمتكاملات فاش كنجمعو زوج زاويات دخلانيين، كاينين على نفس الجهة د لقاطع. و كنلقاو 180 درجة.

 مصادر 


تصنيف:مقالات د مسابقة ويكيپيديا ب الداريجة غشت 2024
تصنيف:تسطار بدياني
تصنيف:حساب متلت
تصنيف:عبار تسطاري